Anna Skidan

**Anna Skidan** () — Azərbaycanı təmsil edən yüngül atlet.

## Karyerası
Anna Skidan 2009-cu ildə Finlandiyada baş tutan Avropa Gənclər Olimpiya Festivalını 54.55 metr nəticə ilə beşinci pillədə, İtaliyada baş tutan gənclər arasında Dünya Çempionatını isə 48.30 metr nəticə ilə 12-ci pillədə başa vurdu.

2012-ci ilin avqustunda Anna Skidan Ukraynanı London şəhərində (Birləşmiş Krallıq) baş tutan XXX Yay Olimpiya Oyunlarında təmsil etdi. Anna Skidan olimpiadanın təsnifat mərhələsində 68.50 metr nəticə göstərdi və mərhələni 18-ci pillədə başa vuraraq mübarizəsini dayandırdı.

2015-ci ildə Anna Skidan beynəlxalq turnirlərdə Azərbaycan bayrağı altında mübarizə aparmağa başladı. Anna Skidan həmin ilin iyununda Birinci Avropa Oyunlarında mübarizə apardı. Nəticələrə əsasən o, lövhə atma turnirində 50.50 metr nəticə ilə üçüncü pillənin, nüvə itələmə turnirində 68.32 metr nəticə ilə üçüncü pillənin, çəhic atma turnirində isə 14.76 metr nəticə ilə isə beşinci pillənin sahibi oldu. Komanda hesabında Azərbaycan yığması 388 xalla Birinci Avropa Oyunlarını beşinci pillədə başa vurdu. Anna Skidan həmin ilin iyulunda Cənubi Koreyanın Kvanju şəhərində baş tutan Universiada Oyunlarında çıxış etdi və 70.68 metr nəticə ilə turnirin qalibi oldu. Anna Skidan növbəti həmin ilin avqustda Çində baş tutan Dünya Çempinatı olfu. Təsnifat mərhələsinin nəticələrinə əsasən o, 68.08 metr nəticə ilə çempionatı 22-ci pillədə başa vurdu.

2016-cı ildə isə Anna Skidan iyulda Niderlandın Amsterdam şəhərində baş tutan Avropa Çempionatında mübarizə apardı. Final mərhələsinin nəticələrinə əsasən o, 74.84 metr nəticə ilə üçüncü pillənin sahibi oldu və Avropa Çempionatını bürünc medala başa vurdu.

Həmin ilin avqustunda isə Anna Skidan Braziliyanın Rio-de-Janeyro şəhərində baş tutan XXXI Yay Olimpiya Oyunlarında çıxış etdi və 70.10 metr nəticə ilə olimpiadanı 12-ci pillədə başa vurdu.

Olimpiadadan sonra Anna Skidan 2017-ci ilin mayında baş tutan IV İslam Həmrəyliyi Oyunlarında mübarizə apardı. Final mərhələsinin nəticələrinə əsasən o, 75.30 metr nəticə ilə turnirin qalibi oldu. Avqustda London şəhərində baş tutan Dünya Çempionatında mübarizə aparan Anna Skidan turnirin final mərhələsinin nəticələrinə əsasən 74.38 metr nəticə göstərdi və çempionatı beşinci pillədə başa vurdu.

2018-ci ildə Anna Skidan Almaniyanın Berlin şəhərində baş tutan Avropa Çempionatında 72.10 metr nəticə göstərdi və turniri beşinci pillədə başa vurdu. Bir il sonra, 2019-cu ilin sentyabrıdna Qətərin Doha şəhərində baş tutan Dünya Çempionatında isə Anna Skidan 72.82 metr nəticə ilə turnirdə yeddinci pillənin sahibi oldu.

Anna Skidan 2021-ci ilin avqustunda Azərbaycanı Yaponiyada baş tutan XXXII Yay Olimpiya Oyunlarında təmsil etdi. Anna Skidan təsnifat mərhələsində 69.58 metr nəticə göstərdi və olimpiadanı 16-cı pillədə başa vuraraq final mərhələsinə vəsiqə qazana bilmədi.

Olimpiadadan sonra Anna Skidan 2022-ci ilin avqustunda Konya şəhərində V İslam Həmrəyliyi Oyunlarının qalibi oldu. 2022-ci ildə Almaniyanın Münhen şəhərində Avropa Çempionatında və 2023-cü ildə Macarıstanın Budapeşt şəhərində Dünya Çempionatında Anna Skidan müvafiq olaraq 70.88 və 74.18 metr nəticələrlə turnirləri medalın bir addımlığında başa vuraraq dördüncü pillələrin sahibi oldu. 2023-cü ildə "Tərəqqi" medalı ilə təltif olunub.

2024 Yay Olimpiya Oyunları turnirini 7-ci pillədə başa vurub.

Azərbaycan idmançılarının 2025-ci il yanvarın 1-nə olan reytinq cədvəlinə əsasən 315 xal ilə 3-cü yerdədir.

## İstinadlar